लोकसभा में राहुल गांधी को पहली लाइन में सीट नहीं मिलेगी, सरकार ने अनुरोध ठुकराया  
संख्या बल से तय होता है कि किसे पहली पंक्ति में कितनी सीटें मिलेंगी
पहली पंक्ति में कांग्रेस को सिर्फ दो सीटें दी जाएंगी
कांग्रेस ने कहा- राहुल के लिए पहली पंक्ति की सीट नहीं मांगी गई
सदन में पहली पंक्ति में एक जगह सदन में कांग्रेस के नेता अधीर रंजन चौधरी को और दूसरी यूपीए अध्यक्ष सोनिया गांधी को दी जाएगी. सरकार ने इसके लिए राहुल गांधी के कांग्रेस अध्यक्ष न रहने का भी हवाला दिया है. बता दें कि संख्या बल से तय होता है कि किस पार्टी को पहली पंक्ति में कितनी सीटें मिलेंगी.
उधर, कांग्रेस ने कहा है कि राहुल गांधी के लिए संसद में पहली पंक्ति की सीट नहीं मांगी गई है. कांग्रेस के वरिष्ठ नेता राहुल गांधी के लिए संसद में पहली पंक्ति की सीट मांगे जाने से जुड़ी खबरों को खारिज करते हुए कांग्रेस ने मंगलवार को कहा कि पार्टी या राहुल गांधी की ओर से ऐसी कोई मांग नहीं की गई है.
लोकसभा में पार्टी के नेता अधीर रंजन चौधरी ने ट्वीट कर कहा, ‘न तो राहुल जी और न ही कांग्रेस ने संसद में पहली पंक्ति की सीट के लिए कोई मांग की है. हमने उनके लिए सीट संख्या 466 का प्रस्ताव दिया है.'
गौरतलब है कि कुछ खबरों में कहा गया था कि कांग्रेस ने राहुल गांधी के लिए संसद में पहली पंक्ति की सीट आवंटित किए जाने की मांग की है.